Source: https://podpora.financnasprava.sk/249157-Uplatnenie--19-ods-3-p%C3%ADsm-u-pri-zl%C3%BA%C4%8Den%C3%AD-nepe%C5%88a%C5%BEnom-vklade-%C3%BArok-zo-zmenky
Timestamp: 2019-12-09 12:40:16+00:00

Document:
Uplatnenie § 19 ods. 3 písm. u) pri zlúčení, nepeňažnom vklade, úrok zo zmenky
Úvod > Daň z príjmov > Daň z príjmov právnickej osoby > Daňové výdavky > Stanoviská Finančného riaditeľstva SR > Uplatnenie § 19 ods. 3 písm. u) pri zlúčení, nepeňažnom vklade, úrok zo zmenky
V zmysle § 19 ods. 3 písm. u) ZDP sú daňovým výdavkom úroky z úverov a pôžičiek použitých na obstaranie akcií a obchodného podielu v zdaňovacom období, v ktorom dochádza k predaju akcií alebo obchodného podielu za predpokladu, že nie sú splnené podmienky podľa § 13c ZDP.
Platí ustanovenie § 19 ods. 3 písm. u) ZDP aj v prípade zániku obchodného podielu iným spôsobom (napr. zlúčením alebo nepeňažným vkladom), alebo v danom prípade bude úrok z úveru daňovým výdavkom podľa príslušných ustanovení ZDP?
Je potrebné úrok zo zmenky na obstaranie obchodného podielu posudzovať podľa ustanovenia § 19 ods. 3 písm. u) ZDP alebo ide o daňový výdavok bez obmedzenia?
Platené úroky z úveru použitého na obstaranie obchodného podielu môžu byť daňovým výdavkom len pri predaji obchodného podielu, nie pri zlúčení alebo pri nepeňažnom vklade.
V prípade úroku zo zmenky nebude daňovník postupovať podľa § 19 ods. 3 písm. u) ZDP, ale podľa iných ustanovení ZDP, ktoré upravujú túto problematiku. Každý daňový výdavok však musí spĺňať všeobecné podmienky ustanovené v § 2 písm. i) ZDP tzn., musí slúžiť na dosiahnutie, zabezpečenie a udržanie zdaniteľných príjmov daňovníka, musí byť preukázateľne vynaložený daňovníkom a zaúčtovaný v účtovníctve daňovníka.
stanovisko vydané dňa 27.6.2019

References: § 19
 § 19
 § 19
 § 13
 § 19
 § 19
 § 19
 § 2